Paul Schneider

Paul Robert Schneider (n. 29-a de aŭgusto 1897 en Pferdsfeld, hodiaŭ apartenanta al Bad Sobernheim; m. 18-a de julio 1939 en la Koncentrejo Buchenwald ĉe Weimar) estis evangelia pastoro, membro de Konfesanta Eklezio kaj viktimo de naziismo. Li estas nomata la "predikanto de Buchenwald".

 Vivo 
eta|upright|Schneider sur uestgermana poŝtmarko, 1989
Schneider frekventis bazlernejon en Pferdsfeld kaj mezlernejon en Bad Kreuznach kaj ekde 1910 en Gießen, volontulis por militservo en 1915 dum la Unua mondmilito; ekde 1918 studis li teologion en Gießen, Marburg kaj Tübingen. Post diplomiĝo en 1922, li laboris en ferfabriko en Dortmund-Hörde por akiri sociajn spertojn en la industria medio kaj estis aktiva en la berlina Urba misio en 1923/24. Post lia agado (de januaro 1925) kiel helppastoro en Essen li transprenis la unuan paroĥon en Hochelheim kaj Dornholzhausen proksime de Wetzlar en 1926 posteulante la patron.

Estante membro de la Konfesanta Eklezio, Schneider elmontris sin frue kontraŭ nacisocialisma eklezipolitiko kaj predikis kontraŭ gravuloj kaj ideologoj de la reĝimo kiel ekzemple Ernst Röhm, Joseph Goebbels kaj Alfred Rosenberg. Laŭ instigo de NSDAP, la ekleziaj aŭtoritatoj sendis la kritikeman pastron al la malgranda komunumo de Dickenschied kaj Womrath ĉe Hunsrück en 1934, kie li daŭre kontraŭbatalis la sekularajn aŭtoritatojn. La kleriko estis plurfoje esplordemandita fare de la Gestapo ĝis 1937 kaj provizore prenita en specialan observadon kun intertempa arestiĝo en 1934 kaj 1935. En februaro 1937 Schneider ekskludis el ĉiuj ekleziaj funkcioj nazion deĵorantan kiel instruisto pri religio, laŭ ekleziaj reguloj kun admono pentofari.

SchneiderLi povis forlasi la kaŝpolican malliberejon je Koblenco la 24-an de julio forpelitis el la provinco Rejnlando. Li estis denove arestita la 3-an de oktobro 1937 pro malobservo de la restadmalpermeso kaj senditis al la koncentrejo Buchenwald la 28-an de novembro. Malprofesiigite fare de la ekleziaj aŭtoritatoj mem, la senlaca predikisto de Buchenwald estis punita per bunkra aresto kaj mistraktita pro sia obstineco. Predikado disde la bunkrofenestro al la kaptitoj starantaj sur la apelplaco kondukis al pliaj punoj kaj finfine al murdo per injekto. Sub la okuloj de la Gestapo, ĉirkaŭ 200 pastoroj de tuta Germanio partoprenis la entombigon en Dickenschied la 21-an de julio 1939, la plej granda parto de ili portis siajn robojn.

 Honoroj 
 En Vajmaro konsekritis en 1988 evangelia kirko nomata por li, Paul-Schneider-komunumcentro.
 En 1989 aperis poŝtmarko en Okcidenta Germanio kun portreto de la teologo.
 Societo Pfarrer-Paul-Schneider-Gesellschaft fonditis en 1997.
 En Meisenheim ekzistas Paul-Schneider-gimnazio kies lernejanoj flegas la memoron de la teologo.
 En Pferdsfeld staras memorsteleo por li.

 Literaturo 
 Germanlingvaj publikaĵoj 
 Albrecht Aichelin: Paul Schneider. Ein radikales Glaubenszeugnis gegen die Gewaltherrschaft des Nationalsozialismus; Kaiser, Gütersloh 1994, ISBN 3-579-01864-7.
 Claude R. Foster: Paul Schneider. Seine Lebensgeschichte. Der Prediger von Buchenwald; tradukita de Brigitte Otterpohl; Hänssler, Holzgerlingen 2001, ISBN 3-7751-3660-6.
 Markus Geiger: Pfarrer Paul Schneider und seine Rezeptionsgeschichte; Schriftenreihe der Pädagogischen Hochschule Heidelberg 49; Heidelberg: Mattes, 2007
 Folkert Rickers: Widerstehen in schwerer Zeit. Erinnerung an Paul Schneider (1897–1939). Laborlibro por la religia instruado en la Sekundaraj ŝtupoj kaj por la eklezia klerigado; Eldonejo de Neukirchener Erziehungsverein, Neukirchen-Vluyn 1998, ISBN 3-7887-1673-8.
 Margarete Schneider: Paul Schneider. Der Prediger von Buchenwald. Das Martyrium Paul Schneiders; nove eldonita de Elsa-Ulrike Ross, Paul Dieterich; Eldonejo Hänssler, Holzgerlingen 2009, ISBN 978-3-7751-4996-9.
 Rudolf Wentorf: Paul Schneider. Der Zeuge von Buchenwald; Brunnen, Gießen kaj Basel 19873, ISBN 3-7655-3810-8.
 Rudolf Wentorf: Der Fall des Pfarrers Paul Schneider. Eine biographische Dokumentation; Eldonejo de la Neukirchener Erziehungsverein, Neukirchen-Vluyn 1989, ISBN 3-7887-1327-5.
 Karl Würzburger: Martyrium und Mahnung, Hörbuch (Zusammen mit Johannes Kuhn: Dietirch Bonhoeffer. Allein in der Tat ist Freiheit), Medienverlag Kohfeldt, 2009, ISBN 978-3-940530-82-0.

 Alilingvaj publikaĵoj 
en angla lingvo
 Claude R. Foster jr.: Paul Schneider, the Buchenwald apostle: a Christian martyr in Nazi Germany; a sourcebook on the German Church struggle; SSI Bookstore, West Chester University, Westchester, Pennsylvania 1995, ISBN 1-887732-01-2.

en itala lingvo
 Margarete Schneider (eldoninto): Il predicatore di Buchenwald: il martirio del pastore Paul Schneider (1897–1939); tradukita de Teresa Franzosi; Claudiana, Torino (Turin) 1996, ISBN 88-7016-245-1.

en franca lingvo
 Philippe Noyer: Paul Schneider 1897–1939. Martyr de l’Eglise Confessante Allemande; Diplomlaboro ĉe la Institut Protestant de Théologie (Faculté de Théologie Protestante) à Montpellier / Paris 1983 (kiel manuskripto rigardebla en la biblioteko de la instituto)

 Filmoj 
 Sabine Steinwender, Folkert Rickers: „Ihr Massenmörder – ich klage euch an“. Pfarrer Paul Schneider (filmo koncipita por lerneja instruado)
 Sabine Steinwender, Folkert Rickers: „You Mass Murderers – I accuse you“. Reverend Paul Schneider (anglalingva versio de la filmo) Südwestrundfunk: Der Vater und wir. Das Erbe des Paul SchneiderAmbaŭ filmoj estas mendeblaj ĉe Medienverband der Evangelischen Kirche im Rheinland  .

 Diapozitiv-serio 
 Gerd Westermayer, Heinz-Günther Ney, Harald Kosub: Paul Schneider. Der Prediger von Buchenwald''; Weimar: Pfarrer-Paul-Schneider-Gesellschaft, 2005

 Eksteraj ligiloj 
 PDF-prezentado pri Paul Schneider 
 Hejmpaĝo de la vajmara Schneider-societo
 Memorejo Germana Rezisto, Berlino, biografio
 Hejmpaĝo de gimnazio en Meisenheim, portanta lian nomon
 Prezentado de la filmo Ihr Massenmörder – ich klage euch an
 Remeto de Schneider-memorsteleo en Pferdsfeld, post ŝtelo; 2012

 Papo Johano Paul la 2-a:Prediko dum la memorsolenaĵo por la atestantoj de la kredo en la 20-a jarcento la 7-an de majo 2000 en la Koloseo en Romo
 Helmut Moll: Die Märtyrer des 20. Jahrhunderts. Zeugnis und Beispiele ;el: Internationale Katholische Zeitschrift Communio, 31 (2002), S. 429–446
 Kinder-Radio Doppeldecker: Auferstehung (kun mallonga vivportreto pri Paul Schneider); de la 24-a de aprilo 2006; MP3; 3,4 MB
 Friedrich Langensiepen, Paul Schneider: cirkulero al la "Pfarrerbruderschaft" (pastoraro) kun la demando: „Kiu ankoraŭ sincere sekvas la Konfesantan Kristanaron?“ (1936)

 Fonto 
 Benz, Wolfgang, "Schneider, Paul" ĉe: Neue Deutsche Biographie 23 (2007), p. 304-305 (tie ĉi interrete)

Kategorio:Germanaj protestantoj
Kategorio:Mortintoj en naziaj koncentrejoj
Kategorio:Pastoroj
Kategorio:Germana kristana klerikaro
Kategorio:Germanaj rezistantoj